kardosdrur/scandi-wiki huggingface dataset:
Frederik August Esbensen

Frederik August Esbensen (10. juni 1802 i København – 30. januar 1872 i Aalborg) var en dansk amtmand.

Han var en søn af købmand Andreas Esbensen og Karen Heyde født Nandrup, blev 1821 student fra Metropolitanskolen, 1826 juridisk kandidat, samme år volontør og 1828 kopist i sjællandsk-fynske landvæsenskontor, udnævntes 1833 til fuldmægtig i fynsk-lollandske renteskriverkontor, overgik 1836 i samme egenskab til vejkontoret, blev 1841 chef for ekspeditionskontoret for skattesager, var i årene 1846-48 gentagne gange konstitueret som kommitteret i Rentekammeret, blev 1847 justitsråd og ved Indenrigsministeriets oprettelse i slutningen af 1848 chef for dettes 2. departement, men opgav allerede i foråret 1850 dette embede for 25. marts at blive amtmand over Hjørring Amt, i hvilken stilling han forblev, indtil han i 1867 på grund af nedbrudt helbred søgte (11. maj) og fik sin afsked (31. maj). Samme år udnævntes han til konferensråd. 16. juni 1852 var han blevet Ridder af Dannebrog. Han døde 30. januar 1872 i Aalborg.

Han blev gift 25. februar 1832 i Vor Frue Kirke med Anne Kirstine født Esbensen (11. august 1806 i Vadsø i Norge - 7. juni 1897 i Aalborg), en datter af Arent Nicolai Esbensen og Anne Margrethe f. Galberg.

Kilder 

 
 Danske Jurister 1736-1936.

Amtmænd fra Danmark
Jurister fra Danmark
Departementschefer i Indenrigsministeriet
Riddere af Dannebrog
Danskere i 1800-tallet
Personer fra København
Konferensråder fra Danmark
Studenter fra Metropolitanskolen
Andreas Hofgaard Winsnes

Andreas Hofgaard Winsnes (A. H. Winsnes) (25. oktober 1889-9. juli 1972) var en norsk litteraturhistoriker og idéhistoriker. Han blev dr.phil. i 1920 på en afhandling om Johan Nordahl Brun, og indledte en universitetskarriere. Han var professor i europæisk litteratur ved Universitetet i Oslo fra 1938 og derefter professor i idehistorie samme sted 1946–1959.

Fra 1940–42 og igen 1945–46 var han redaktør af tidsskriftet Samtiden. Som skribent huskes han bedst for biografien om sin ven Sigrid Undset, og for sit bidrag til Norges litteraturhistorie, kendt som Bull-Paasche-Winsnes-Houm efter sine fire forfattere. Winsnes var aktiv riksmålsmand, og var en af grundlæggerne af Det Norske Akademi for Sprog og Litteratur. Han huskes også for sin indsats i Mykle-sagen, hvor han vidnede for anklagemyndigheden mod forfatteren Agnar Mykle, der var anklaget for, at hans roman Sangen om den røde rubin var pornografisk.

Værker 
 Den norske roman i 1870–80-aarene (1920)
 Det Norske Selskab: 1772–1812 (1924)
 Niels Treschow: en opdrager til menneskelighet (1927)
 Skillelinjer: fem artikler om samtidig tenkning (1929)
 Den annen front: engelske idealister (1932)
 Norges litteratur: fra februarrevolutionen til verdenskrigen (bd. 5 af Norges litteraturhistorie, 1937)
 Sigrid Undset: en studie i kristen realisme (1949)
 Diktning og livssyn (1949)

Kilde 

 NBL-artikel om Winsnes af Lars Roar Langslet.

Litteraturhistorikere fra Norge
Faglitterære forfattere fra Norge
Norsksprogede forfattere fra Norge
Ansatte ved Oslo Universitet
Redaktører fra Norge
Det Norske Akademi
Nordmænd i 1900-tallet
Möbius

Möbius, Møbius eller Moebius kan henvise til flere artikler:

Personer 
 August Ferdinand Möbius (1790 - 1868) - tysk matematiker og astrolog.
 Theodor Möbius (1821 - 1890) - tysk filolog.
 Karl August Möbius (1825 - 1908) - tysk zoolog.
 Paul Julius Möbius (1853 - 1907) - tysk neurolog.
 Rasmus Møbius

Andre 
 Möbiusbånd
 Möbius-resistor
 Moebius (pseudonym) - pseudonym anvendt af Jean Giraud.

Eksterne henvisninger 
 Möbius (verwandt.de), Moebius 
 Mevius (verwandt.de) 
 Möbus (verwandt.de) 
 Möbes (verwandt.de) 
 Möbis (verwandt.de) 

Nedertyske efternavne
Wazzabi

Wazzabi er et dansk gruppe der blev grundlagt i New York i 2005 af produceren og guitaristen Thor Madsen og trommeslageren Anders Hentze. Gruppen fungerer  som et musikalsk kollektiv på tværs af genrer, kunstarter og kontinenter med  en lille besætning, med gæster på scene og i studie, og live visuals af VJ'en Anders Krøyer. Blandt Wazzabis gæster har været Shaka Loveless, DJ Noize + Track72 og Camille Jones.

Diskografi

Albums 
 A Bigger Form (EP) (2008)
 Wazzabining (2010)

Singler 
 Come Along (2009)

Eksterne henvisninger 
 Wazzabi Offfiel hjemmeside 
 
 Biografi

Popgrupper fra Danmark
Musikgrupper fra 2005
Bova Futura

Bova Futura er en af den nederlandske busfabrikant VDL Bova siden 1982 bygget turistbus, som frem for alt udmærker sig gennem sit design, specielt på frontpartiet. Den er totalt blevet solgt i mere end 8.000 eksemplarer.

Tekniske specifikationer 
Alle busser i Futura-serien er udstyret med en firetakts dieselmotor fra DAF, som kan yde op til 435 hk. Alle modeller har et slagvolume på 9,2 liter, yder 361 hk og opfylder Euro4-normen, men kan som ekstraudstyr leveres med Euro5-motor. Derudover er alle Futura-modeller som standardudstyr forsynet med hastighedsbegrænser, som begrænser bussens maksimale hastighed til .

Versioner 
Bova Futura findes i versionerne FHD og FLD, som adskiller sig fra hinanden i højden, hvor FHD er den høje model. Den mindste version hedder Futura FHD 104-365 og kan transportere 36 til 41 personer. Den største model er FHD 127-365, som har plads til 48 til 57 passagerer.

Eksterne henvisninger 

Futura
Baghjulstrukne biler
Biler med hækmotor
Biler introduceret i 1982
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Hastighedsbegrænser

Hastighedsbegrænsere er indretninger, som i motorkøretøjer begrænser køretøjets maksimale hastighed til den indstillede værdi gennem styring af brændstoftilførslen til motoren. I EUs medlemslande skal bestemte lastbiler og busser være udstyret med hastighedsbegrænser.

Virkemåde 
Hastighedsbegrænseren styrer brændstoftilførslen til motoren, idet stopmotoren ved forsøg på overskridelse af den indstillede maksimale hastighed (V) aktiveres og indstiller mængden af brændstof som indsprøjtningspumpen tilfører motoren.

Hastighedsbegrænsere må i motorkøretøjer kun monteres og afprøves af offentligt godkendte motorkøretøjsfabrikanter, fabrikanter af hastighedsbegrænsere og disses repræsentanter samt af disse godkendte værksteder.

Mange effektstærke biler, specielt fra Audi, BMW og Mercedes-Benz, er også udstyret med hastighedsbegrænser som begrænser bilens maksimale hastighed til .

Noter 

Køretøjsteknologi
Bova Lexio

Bova Lexio var en regionalbus bygget af den nederlandske busfabrikant VDL Bova mellem 2005 og 2010, hvorefter den blev afløst af VDL Citea.

Versioner 
Versionerne Lexio LLD 123-310/365 og Lexio LLD 130-365 var godkendt til transport af op til 59 personer. Derudover fandtes der også versionerne Lexio LLD 123-365 og Lexio LLD 130-310/365.

Tekniske specifikationer 
Alle busser i Lexio-serien var udstyret med en firetakts dieselmotor med direkte indsprøjtning med 361 hk, seks cylindre, turbolader og intercooler, som var monteret bagest i bussen. Derudover havde Lexio som standard hastighedsbegrænser fra DAF og dobbeltlags side- og chaufførruder. Bussen opfyldt Euro4-normen.

Eksterne henvisninger 

Lexio
Baghjulstrukne biler
Biler med hækmotor
Biler introduceret i 2005
Biler fra 2000'erne
Biler fra 2010'erne
Irisbus Crossway

Irisbus Crossway er en busmodel bygget af Irisbus/Iveco siden 2006. Bussen kan benyttes til byture eller korte ture (30-50 km).

Motor 
Bussens motor er af Cursor-typen med 260 eller 300 hk. Motoren opfylder både Euro5 og EEV.

Tekniske specifikationer 
 Længde: 10790 mm
 Bredde: 2550 mm
 Akselafstand: 4825 mm
 Siddepladser: 29
 Døre: 3
 Passagerer: 95 (både siddende og stående)
 Maksimal vægt: 17000 kg

Eksterne henvisninger 

Crossway
Baghjulstrukne biler
Biler med hækmotor
Biler introduceret i 2006
Biler fra 2000'erne
Biler fra 2010'erne
Audio effektforstærker

En audio effektforstærker eller audio udgangsforstærker er en effektforstærker beregnet til at drive højttalere eller hovedtelefoner.

En audio effektforstærkers opgave at forstærke et audio linjesignal op til et niveau, hvor en højttaler kan tilsluttes.

Teknisk 
Ved drivning af en højttaler er frekvensområdet typisk begrænset nedad for at opnå designlettelser overfor DC-stabilitet, mens en effektforstærker anvendt i en servo oftest skal kunne afgive en fast værdi over lange tidsrum og derfor skal kunne forstærke DC-signaler.

En audio effektforstærker mødes i praksis i hjemmets lydanlæg (f.eks. radiomodtager) og TV samt i stort set enhver personlig computer. Der er ofte tale om brug af integrerede kredse, hvor hovedparten af elektronikken er samlet i en enkelt komponent, og der derfor kun kræves få eksterne komponenter. Udgangseffekten dækker området fra 1 til 50 W som typiske grænser. En diskret opbygget effektforstærker anvendes, hvor der stilles krav til større udgangseffekt eller højere signalkvalitet end det, der kan opnås med de integrerede komponenter.

Se også 
 Elektronisk forstærker
 Forforstærker

Lydteknologi
Elektroniske apparater
Effektelektronik
Tæppebed

Ved tæppebede forstår man bede af
blomstrende planter eller bladplanter, som er holdt så
lave og tætte, at de danner som et tæppe på
jorden.

Tæppebedes oprindelse skyldes vist nærmest den
franske havekunst, men denne smagsretning har dog
først rigtig udviklet sig i den landskabelige
havekunsts periode, måske nærmest fordi de store
fremskridt indenfor havebruget har fremskaffet en
så stor mængde planter, der særlig egner sig til
at variere tæppebede i de prægtigste og kunstfærdigste
mønstre. I egentlig forstand kan tæppebede ikke passe
ind under den landskabelige havekunsts teorier,
men anvendt med smag kan de dog finde
anvendelse i de moderne anlæg omkring bygningen, i de
regelmæssige partier og i monumentale anlæg. I
det første tilfælde må tegningen i tæppebede harmonere
med bygningens stil eller karakter, i de andre
tilfælde med anlægets.

Tæppebede af form som sommerfugle,
våbenskjolde, overflødighedshorn og lignende uden
begrundelse henkastet på en plæne må betegnes
som en mindre heldig smagsretning. Vil man
anvende sådanne former, må de være
sammenarbejdede med en ornamentik, som kan knytte dem
til anlægets hovedlinjer. Farvesammenstillingen
spiller naturligt en stor rolle i tæppebede såvel som en sirlig plantning og en
omhyggelig pasning.

Tilplantning af tæppebede er i de senere år
taget betydeligt af. Dels er det vanskeligt og
bekosteligt at fremstille den forholdsvis store mængde
planter, der er nødvendig, dels fordrer tæppebede
en intensiv pasning. Selv i Frankrig,
tæppeplantningens moderland, har staten af økonomiske
grunde opgivet den i tidligere tid så berømte
tæppebedsudplantning. Der findes dog endnu på
enkelte herregårde og i få privathaver her i
landet tæppebedsudplantninger, men de bliver
sjældnere for hvert år.

Kilde 
 Artiklen "tæppebede" af landskabsarkitekt Edvard Glæsel og overgartner V. Hansen i Nordisk illustreret Havebrugsleksikon, tredje udgave 1920-21, redigeret af Leopold Helweg. (Artiklen er fra begyndelsen af 1900-tallet)

Note

Se også 
 Havebed
 Havekunstens historie

Eksterne henvisninger 

 "Tæppebedet – model 1930" fra Havenyt.dk - med billede af tæppebed i haven ved Landbohøjskolen.



Havedyrkning
Havekunst
Altenhof (Sydslesvig)

Altenhof (tysk),  Celmerstorp eller Oldenhave/Olenhoff (nedertysk) er en landsby og kommune i det nordlige Tyskland, beliggende under Rendsborg-Egernførde kreds i Slesvig-Holsten.

Byen ligger sydøst for købstaden Egernførde på halvøen Jernved i det sydlige Sydslesvig. Byen blev første gang nævnt i 1410 som Oldenhave. På samme sted lå tidligere landsbyen Celmerstorp (eller Selmerstorp), som blev nævnt allerede i 1295.

Til kommunen hører også Askov (Aschau), Kikud (Kiekut) und Snelmark (Schnellmark). Kommunen samarbejder på administrativt plan med kommunerne på Svans-halvøen i Slien-Østersøen kommunefællesskab (Amt Schlei-Ostsee).

Billeder 

Byer i Kreis Rendsborg-Egernførde
Byer i Slesvig-Holsten
Suzuki XL7

Suzuki XL7 var en personbilsmodel fra den japanske bil- og motorcykelfabrikant Suzuki, som fra 2006 udelukkende solgtes på det amerikanske marked. Bilen var en femdørs SUV, som afløste Suzuki Grand Vitara XL-7.

XL7 var udviklet i joint venture med General Motors og var baseret på samme Theta-Crossover-platform som Chevrolet Equinox og Pontiac Torrent. Modellen blev bygget på den canadiske fabrik i Ingersoll, Ontario.

Bilen blev drevet af en 3,6-liters V6-benzinmotor med en effekt på 188 kW (256 hk). Modsat modelbetegnelsen havde XL7 i modsætning til forgængeren ikke længere syv siddepladser som standardudstyr. En tredje sæderække kunne dog ligesom firehjulstræk leveres som ekstraudstyr.

Da XL7 i USA ikke solgte lige så godt som sine konkurrenter, blev produktionen med udgangen af produktionsåret 2009 indstillet.

Noter

Eksterne henvisninger 

XL7
SUV'er
Forhjulstrukne biler
Biler introduceret i 2006
Biler fra 2000'erne
(367943) Duende

(367943) Duende, tidligere kendt under den midlertidige betegnelse 2012 DA14, er en nærjords-asteroide af Aten-typen, og som i februar 2013 var tæt på at kollidere med Jorden. Den har en estimeret diameter på 30 meter og en estimeret masse på 190.000 tons. (367943) Duende blev opdaget d. 23. februar 2012 af Observatorio Astronómico de La Sagra, Granada i Spanien (J75).

Navnet Duende stammer fra den Iberiske folklore, og er et mytologisk væsen der lever i væggene, især i sove- og børneværelser.

2013 Jordpassagen 

Asteroiden passerede Jorden den 15. februar 2013 kl. 19:25 (UTC) i en afstand på kun 0,0002276 AU (34.050 km) fra Jordens centrum, svarende til 27.743 km over Jordens overflade. Det er tættere på end de baner de geostationære satellitter bevæger sig i. 2012 DA14's nærkontakt med Jordens tyngdefelt reducerede dens omløbstid om Solen fra 368 dage til 317 dage. Hvilket betyder at asteroiden ikke længere tilhører Apollo typen, men fremover vil være af Aten-typen da dens banes halve storakse nu er mindre en Jordens ditto.

Supplerende 
Næste gang Duende kommer rigtig tæt på Jorden vil være den 15. februar 2046, hvor den vil passere 0,01 AU (1.500.000 km) fra Jordens centrum.

Ikke meteor over Rusland 
Der er ingen sammenhæng med Meteoritnedfaldet ved Tjeljabinsk i Rusland samme dag.

Se også 
 2011 MD
 (29075) 1950 DA
 (99942) Apophis

Kilder/referencer

Eksterne henvisninger 
 Asteroid 2012 DA14 to Safely Pass Earth  (JPLnews video Feb 4, 2013)
 Guide to Asteroid 2012 DA14 Super Close Approach  (Bruce Betts 2013/02/04 includes video)
 Physical characteristics of 2012 DA14 , nasa.gov
 2012 DA14 Earth Impact Risk Summary , nasa.gov
 Real-time video of asteroid 2012 DA14 passing Earth  (Clay Center Observatory, beginning 6 p.m. EST on Feb. 15th)

Duende, (367943)
Duende, (367943)
Riksarkivet

Riksarkivet har flere betydninger:
 Riksarkivet (Norge)
 Riksarkivet (Sverige)

Se også
 Finlands rigsarkiv
 Rigsarkivet i Danmark
Miki Ando

Miki Ando (født 18. december 1987) er en japansk kunstskøjteløber.

Hun er to gange verdensmester (2007 og 2011), Fire Kontinents guldvinder (2011), juniorverdensmester (2004) og tre gange japansk national seniormester. Hun er den første (og hidtil eneste) kvinde til at lande en ren kvadrupel salchow i konkurrence, hvilket hun gjorde i Junior Grand Prix Finalen 2002–03.

Kilder

Ekstern henvisning 

 miki-ando.com 
 

Kunstskøjteløbere fra Japan
Personer fra Nagoya
Chokbølge

En chokbølge er en stærk trykbølge, der f.eks. kan være forårsaget af en eksplosion eller andre fænomener, hvor der findes ekstreme trykforskelle.

Ligesom en almindelig bølge, bærer chokbølgen en energi og kan udbredes gennem et medium (fast stof, væske, gas eller plasma).

I enkelte tilfælde, når et fysisk medium ikke er tilgængeligt, kan bølgen udbredes gennem et felt, som f.eks. elektromagnetiske felt. Chokbølger er kendetegnet ved en pludselig og diskontinuerlige ændringer i mediet. 

Ved en chokbølge vil der altid være en ekstrem stigning i tryk, temperatur og massefylde. En chokbølger bevæger sig igennem de fleste medier ved en højere hastighed, end en almindelig bølge.

Fodnoter 

Hydrodynamik
Meteorologi
Finlands rigsarkiv

Regeringsarkivet (, ) er en finsk statslig myndighed under det finske undervisningsministerium med sæde i Helsinki. Regeringsarkivet er centralmyndighed for Finlands arkivvæsen, som foruden Regeringsarkivet omfatter syv landsarkiver. Det er ansvarligt for at arkivere officielle dokumenter fra stat, len og kommuner.
Arkivet blev oprettet i 1816 som en del af Storfyrstendømmet Finlands senat. Den nuværende bygning er fra 1890. Det nuværende svenske navn er fra 1939, da Regeringsarkivet blev en selvstændig statslig myndighed, mens det finske navn er fra 1994.

Arkivfortegnelse
Finlands Regeringsarkivs arkivfortegnelse:
 A. Dagbøger
 B. Fortegnelser
 C. Protokoller
 D. Kopier
 E. Indkomne henvendelser
 F. Korrespondance
 G. Regnskaber
 H. Materiale arkiveret efter indhold
 Ö. Øvrigt materiale (alternativ hovedgruppe U)

Rigsarkivarer 
K. A. Bomansson (1880-1883)
Reinhold Hausen (1883-1916)
Leo Harmaja (1917)
J. W. Ruuth (1917-1926)
Kaarlo Blomstedt (1926-1949)
Yrjö Nurmio (1949-1967)
Martti Kerkkonen (1967-1970)
Tuomo Polvinen (1970-1974)
Toivo J. Paloposki (1974-1987)
Veikko Litzen (1987-1996)
Kari Tarkiainen (1996-2003)
Jussi Nuorteva (2003-)

Eksterne henvisninger 
Arkivvæsenets netsted  (svensk)
Kansallisarkiston esittely  
Näkökulmia arkistosta-blog  
Regeringsarkivet på Facebook  

Finske myndigheder
Arkiver og arkivalier
Heraldik
Daewoo Tico

Daewoo Tico, i Latinamerika kaldet Daewoo Fino, var en femdørs mikrobil fra den sydkoreanske bilfabrikant GM Daewoo.

Bilen blev introduceret i 1991 på basis af Suzuki Alto fra 1988 og blev eksporteret specielt til mellem- og østeuropæiske lande som Rumænien, Bulgarien, Polen, Tjekkiet samt til Peru. I Rumænien blev bilen bygget på Oltcit-fabrikken frem til 2001 og derefter afløst af Daewoo Matiz. I Polen fandt produktionen sted hos FSO.

Tico var forhjulstrukket og udstyret med en trecylindret firetakts benzinmotor af typen Daewoo S-TEC med et slagvolume på 796 cm³, to ventiler pr. cylinder og karburator.

Tekniske specifikationer 
 Drivkraft: Trecylindret benzinrækkemotor, vandkølet
 Effekt: 30 kW (41 hk) ved 5500 omdr./min.
 Drejningsmoment: 59 Nm ved 3500 omdr./min.
 Boring × slaglængde: 68,5 × 72,0 mm
 Kompressionsforhold: 9,3:1
 0-100 km/t: 17,0 sek.
 Topfart: 
 Bremselængde 100-0 km/t: 48,5 meter
 Gennemsnitsbrændstofforbrug: 5,15 liter/100 km
 Tankindhold: 30 liter
 Bagagerumsvolume: 180/860 liter
 Lasteevne: 305 kg
 Batteri: 12 volt/35 Ah
 Fælgstørrelse: 4,00 B × 12
 Sporvidde fortil: 1220 mm
 Sporvidde bagtil: 1200 mm

Eksterne henvisninger 

Tico
Mikrobiler
Forhjulstrukne biler
Biler introduceret i 1991
Biler fra 1990'erne
Biler fra 2000'erne
Cora Sandel

Cora Sandel er et pseudonym for den norske forfatter Sara Cecilia Görvell Fabricius (født 20. december 1880 i Oslo, død 3. april 1974 i Uppsala).

Fabricius blev født i Kristiania (Oslo), men voksede op i Tromsø i Nordnorge. I 1921 flyttede hun til Sverige, efter at have boet i Paris i mange år. Hun døde i Uppsala.

I sine unge år forsøgte Fabricius at etablere sig som kunstner. 25 år gammel drog hun til Paris for at gå på malerskole, og boede i Frankrig i 15 år. Under opholdet i Frankrig begyndte hun at skrive rejseskildringer og noveller. Forfatterdebuten kom dog først i en alder af 46 år; i forbindelse med skilsmissen fra hendes mand, den svenske skulptør og billedhugger Anders Jönsson. 

Romanen Alberte og Jakob (1926) blev den første i en trilogi sammen med Alberte og friheten (1931) og Bare Alberte (1939), der alle solgte i store oplag.  Efterkrigsromanen Kranes konditori blev en endnu større publikumssucces, og blev dramatiseret af Helge Krog få måneder efter, at bogen kom ud. Stykket er blevet sat op med jævne mellemrum lige siden. Kranes konditori blev også filmatiseret af den danske instruktør Astrid Henning-Jensen i 1951.

Til trods for stor litterær succes skjulte Fabricius sig bag sit pseudonym hele livet og levede tilbagetrukket fra offentligheden.

Priser 
 1937 - Gyldendals legat
 1948 – Tidningen VIs litteraturpris

Bibliografi
 Alberte og Jakob, roman 1926
 En blå sofa,         noveller 1927
 Alberte og friheten, roman 1931
 Carmen og Maja, noveller 1932
 Mange takk, doktor, noveller 1935
 Bare Alberte, roman 1939 
 Dyr jeg har kjent, noveller 1946 
 Kranes konditori, roman 1945 (filmatiseret i 1951 som Kranes konditori)
 Figurer på mørk bunn, noveller 1949
 Kjøp ikke Dondi, roman 1958
 Barnet som elsket veier, tidligere udgivne noveller og tegninger, 1973

Litteratur
 Øverland, Janneken. Cora Sandel : en biografi (Gyldendal 1995) – Læs i fuldtekst

Eksterne henvisninger 

 P2-Akademiet – Tone Selboe: Vårt vanskelige liv. Om Cora Sandels Alberte-trilogi
 Cora Sandel i NRK Forfatter
Digitaliserede bøger af Sandel og om Sandel hos Nasjonalbiblioteket.
 Artikkel i Store Norske Leksikon
Cora Sandel på Fjordgaten

Romanforfattere fra Norge
Novelleforfattere fra Norge
Rejsebogsforfattere fra Norge
Riddere af Sankt Olavs Orden
Personer fra Oslo
Personer fra Tromsø
Modtagere af Gyldendals legat
Riksarkivet (Sverige)

Riksarkivet (RA) er Sveriges nationale arkiv og ledes af en rigsarkivar. Riksarkivet er en af Sveriges ældste myndigheder, med rødder i senmiddelalderen og 1500-tallet. Rigskansler Axel Oxenstierna omorganiserede rigets arkivforhold ved en kancelliordning 18. oktober 1618.  Han foreskrev hvordan «det gamla kansliet», dvs. kongens arkiv, skulle organiseres. Dermed blev Riksarkivet formelt etableret som et selvstændigt embedsorgan inden for det kongelige kancelli.
Arbejdsområdet var i begyndelsen begrænset til det kongelige kancelli, men fra 1800-tallets slutning overtog Riksarkivet også opgaverne med arkivopbygning hos andre centrale og lokale myndigheder. Et selvstændigt embedsværk blev det først i 1878. Hos Riksarkivet findes siden 1953 også Sveriges statsheraldiker.

Rigsarkivarer 
I 1878 fik rigsarkivaren status som generaldirektør.

 1611 – 1626: Johannes Bureus
 1649 – 1659: Georg Stiernhielm
 1829 – 1837: Johan Gustaf Liljegren
 1845 – 1846 og 1847: Bror Emil Hildebrand
 1874 – 1882: Robert Mauritz Bowallius
 1887 – 1901: Clas Theodor Odhner
 1901 – 1916: Emil Hildebrand
 1950 – 1965: Ingvar Andersson
 2010 – nu: Björn Jordell

Ekstern henvisning
Riksarkivet 

Svenske myndigheder
Arkiver og arkivalier
Heraldik
Etableret i 1618
Polski Fiat

Polski Fiat var et polsk bilmærke, som byggede biler fra den italienske bilfabrikant Fiat på licens.

Historie 
Polski Fiat blev grundlagt i 1921 som distributionsfirma til Fiat-biler. På basis af en licensaftale med Fiat monteredes fra 1934 modellerne 508 og 518, som solgtes som Polski Fiat. I 1936 modificeredes Polski Fiat 508. Firmaet byggede også offroadere til det polske militær. Efter felttoget i Polen i 1939 nedlagdes fabrikken.

I 1948 planlagdes en ny licensaftale med Fiat, som dog på grund af færdiggørelsen af FSO-fabrikken ikke blev realiseret.

I 1968 blev mærket genoplivet med den hos Fabryka Samochodów Osobowych (FSO) byggede Polski Fiat 125p. Bilen blev eksporteret til såvel DDR som Vesttyskland og fremstillet under dette navn frem til 1982 og derefter frem til 1991.

Den anden i Polen på Fiat-licens byggede model var Fiat 126 (kaldenavn Maluch, lille), som mellem 1975 og 2000 blev bygget hos Fabryka Samochodów Małolitrażowych (FSM) til det polske og det vesteuropæiske marked. Størstedelen af de i Tyskland solgte biler af denne type stammer fra Polen, og kan kendes på logoet FSM på en af bilens sider. Polsksolgte biler bærer et Polski Fiat-skrifttræk fra Fabryka Samochodów Małolitrażowych.

Kilder 
 Michael Dünnebier, Eberhard Kittler: Personenkraftwagen sozialistischer Länder. Transpress, Berlin 1990, 

Fiat
Køretøjsproducenter fra Polen
Etableret i 1921
Ophørt i 2000
Eksplosion over Brasilien 1930

En mere eller mindre uforklarlig eksplosion skete over Brasilien d. 13. august 1930 ved området omkring floden Curuçá i Amazonas.

Årsagen til eksplosionen, menes at være resultatet af tre meteoritter.

Eksplosionen skete nær breddegrad 5° S længdegrad 71,5° W. Meteoritmassen er estimeret til at være mellem 1.000 og 25.000 tons, med en frigjort energi på 100 Kilotons.

Kilder/referencer 

Brasilien
Meteoritter
Begivenheder i 1930